ועדת הכלכלה, כנסת 23, פרוטוקול מספר 142, 2020-12-08 09:00

יעקב מרגי: בוקר טוב.

יעקב מרגי: אני מתכבד לפתוח את ישיבת ועדת הכלכלה של הכנסת, היום ה-8 בדצמבר 2020, כ"ב בכסלו התשפ"א.

יעקב מרגי: על סדר היום הצעת תקנות הטלגרף האלחוטי (רישיונות, תעודות ואגרות) (הוראת שעה) (תיקון), התשפ"א-2020 בדבר הוראת שעה, הארכה בשנה, אגרות.

יעקב מרגי: מי מתרגם לנו את שפת הטלגרף.

יעקב מרגי: לפי הכותרת, זה מסובך, בואו נראה את התוכן.

יעל מלם יפה: זה לא מסובך.

יעל מלם יפה: הייעוץ המשפטי של משרד התקשורת.

יעל מלם יפה: אני מבקשת שהדרג המקצועי יתייחס.

יעל מלם יפה: נמצא ב-זום מר אורן מור מאגף כלכלה במשרד התקשורת.

יעקב מרגי: בוקר טוב.

יעקב מרגי: תסביר לנו מה אתה רוצה מהוועדה.

אורן מור: אני אסביר את הרקע ואז נסביר מה אנחנו מבקשים.

אורן מור: בשנת 2016 תיקנו שורה מסוימת של אגרות שנכנסו להוראת שעה.

אורן מור: זה היה בעצם טיפול בבעיות דחופות.

אורן מור: זה נכנס להוראת שעה כי זה היה טיפול בעניינים דחופים שדרשו טיפול מהיר עוד בטרם אנחנו ניכנס לעבודת חריש מאוד מאוד עמוקה לקביעת כל האגרות.

אורן מור: טיפלנו בעניינים שצצו והיו דחופים והכנסנו אותם להוראת שעה כיוון שהיינו צריכים לעשות עבודת חריש הרבה יותר מעמיקה ולקבוע אגרות קבועות.

אורן מור: עד אז זה נכנס להוראת שעה.

אורן מור: העניינים שטופלו אז בהוראת השעה והתיקונים שנכנסו היו תיקונים בתחום המיקרוגל – מיקרוגל זה תקשורת אלחוטית מנקודה לנקודה ושם הפחתנו את האגרות בממוצע ב-20 אחוזים כדי להיות דומים לממוצע העולמי.

אורן מור: תיקנו שם תיקון מאוד חשוב בכל תחום התדרים הגבוהים.

אורן מור: זה גם מיקרוגל ואלה תדרים גבוהים שמשמשים לתקשורת מנקודה לנקודה, שהן נקודות קרובות.

אורן מור: הן מאוד חשובות לתקשורת סלולרית בערים צפופות כיוון שההפרעה בהן היא מאוד מוגבלת.

אורן מור: שם הפחתנו את האגרות בצורה מאוד דרמטית, במשהו כמו 90 אחוזים.

יעקב מרגי: אם הפחתתם, למה בהוראת שעה?

אורן מור: כמו שאמרתי קודם, היה צורך לעשות עבודה כלכלית עם יועץ בין-לאומי לקביעת אגרות קבע.

יעקב מרגי: בסדר אבל מ-2016 עד 2017, מומחה בין-לאומי, זמן סביר.

יעקב מרגי: אבל אנחנו ב-2020, בפתחה של 2021, ואתה רוצה הוראת שעה לעוד שנה.

יעקב מרגי: זאת אומרת, ב-2022 תבוא לבקש הארכה.

אורן מור: לא.

יעקב מרגי: הביקורת נאמרה לאורך כל השנים האלה.

יעקב מרגי: אני בכוונה שאלתי.

יעקב מרגי: אני אומר לך בכנות שאם זאת לא הייתה הפחתה, הייתי נועל את הישיבה והייתי אומר לך שמשרד התקשורת יחפש את החברים שלו, וסליחה על הביטוי.

יעקב מרגי: לכו לעבוד.

יעקב מרגי: אבל זו הפחתה ואני לא יכול להעניש את המשתמשים.

יעקב מרגי: אי אפשר.

יעקב מרגי: זה לא נראה טוב וזה לא רציני.

יעקב מרגי: מ-2016, תאמין לי, לא רוצה לתת לך דוגמאות לאן הגענו.

יעקב מרגי: לעשות עבודה שיודעת לעשות עבודה, להעריך מחירים, תעריפים ריאליים, ארבע-חמש שנים?

יעקב מרגי: מה קרה?

אורן מור: מדובר בעבודה מאוד מורכבת.

אורן מור: מדובר כאן על כל האגרות.

אורן מור: זה מתחיל מסלולר, עובר דרך מיקרוגל, טלוויזיה, רדיו וכל אחד זאת עבודה בפני עצמה.

יעקב מרגי: החללית שהייתה צריכה לנחות על הירח התרסקה וכבר בנו אחת אחרת.

אורן מור: אני מסכים אתך אבל לקח הרבה זמן להוציא את המכרז.

אורן מור: רצו לעשות מכרז בין-לאומי.

יעקב מרגי: בירוקרטיה.

יעקב מרגי: אני לא אומר שזה אתה.

אורן מור: עכשיו אנחנו בעיצומה של העבודה.

יעקב מרגי: אני לא אומר שאתה התרשלת וישנת.

יעקב מרגי: הבירוקרטיה, כל הסיפורים האלה.

יעקב מרגי: אם אתם רוצים משהו, אתם יודעים לעשות אותו גם תוך שלושה, ארבעה וחמישה חודשים.

יעקב מרגי: הבעיה אם אתם רוצים את זה.

יעקב מרגי: קל לכם לבוא כל שנה לדיונים.

אורן מור: העבודה עכשיו בעיצומה.

יעקב מרגי: תן לי לוחות זמנים.

אורן מור: עכשיו אגרות המיקרוגל, הגלים המילימטריים מגיעים לכאן לתיקון.

אורן מור: זה חלק מהעבודה הזאת.

אורן מור: אנחנו מעבירים את זה פרוסות פרוסות עד שנסיים.

יעקב מרגי: אני חושב שקביעת תעריפים ואגרות בעבודה מחקרית הייתה צריכה להסתיים תוך שנה.

יעקב מרגי: אתה יודע מה?

יעקב מרגי: אילוצים כאלה ואחרים – שנה וחצי עד שנתיים.

יעקב מרגי: אתה אומר לי עכשיו פרוסות וזה אומר שאני אתג

יעקב מרגי: לגל אתך כל המילניום הזה כדי שתסיים את כל תעריפי הטלגרף.

יעקב מרגי: זה לא רציני.

יעקב מרגי: אני רוצה לדעת שאתם לוקחים את זה כפרויקט במשרד התקשורת וכמו שאתם רוצים לעשות דברים אחרים, תעשו זאת.

יעקב מרגי: תתקדמו, תמנו אחד שממונה על זה ורק על זה כדי לסיים את זה ואז אני יודע שתיעשה עבודה רצינית, אבל לא למרוח את זה.

יעקב מרגי: אולי התעריפים האלה שקבעתם, גם הם לא ריאליים?

יעקב מרגי: למה שאני אתן לך עוד שנה ועוד שנה ועוד שנה?

יעקב מרגי: אולי גם הם לא ריאליים.

יעקב מרגי: אני מבקש לדעת לוחות זמנים.

יעקב מרגי: אני אומר לך – לך קשה להתחייב אבל אני אומר לך וזה יירשם בפרוטוקול ולא משנה מה יהיה ומי יהיה כאן – שזאת תהיה הארכה אחרונה.

יעקב מרגי: אתם תבואו לכאן עם תעריפי קבע אחרי עבודה שתסיימו אותה.

יעקב מרגי: מצדי תמנו פרויקטור לנושא, תוציאו מכרז לחברה שתעשה לכם את זה.

יעקב מרגי: זה לא סיפור מההפטרה.

יעקב מרגי: נקודה.

אורן מור: בסדר.

יעקב מרגי: תודה.

יעקב מרגי: יובל קלר, מנהל מערך המשדרים והתמסורות.

יעקב מרגי: תציג את עצמך.

 << אורח >> יובל קלר: בוקר טוב.

 << אורח >> יובל קלר: מנהל מערך המשדרים בתאגיד השידור הישראלי.

 << אורח >> יובל קלר: אני מבקש להביא לתשומת לב חברי הוועדה המכובדים עיוות שקיים בתקנות נשוא דיון זה.

 << אורח >> יובל קלר: כיום יש שלושה גופים שמפעילים תחנות שידור רדיו באזורי פריפריה.

 << אורח >> יובל קלר: יש את גלי צה"ל, את קול ישראל של תאגיד השידור הישראלי ותחנות רדיו אזוריות.

 << אורח >> יובל קלר: גלי צה"ל פטורים מתשלום אגרת תדרים עקב שיוך למשרד הביטחון.

 << אורח >> יובל קלר: תחנות רדיו אזוריות באזורי הפריפריה משלמות אגרה בשיעור של 70 אחוזים.

 << אורח >> יובל קלר: כלומר, הנחה של 30 אחוזים.

 << אורח >> יובל קלר: רק תאגיד השידור משלם אגרה בשיעור מלא.

יעקב מרגי: אתה רוצה תשובות?

יעקב מרגי: הרדיו האזורי מסחרי ותאגיד השידור מתוקצב.

יעקב מרגי: גלי צה"ל עם כל המגבלות שהמדינה השיתה עליו, הוא לא יכול להתחרות בך.

יעקב מרגי: כך אני עונה.

יעקב מרגי: אם משרד התקשורת רוצה לענות או משרד האוצר, בבקשה.

 << אורח >> יובל קלר: אני יכול לומר משהו?

 << אורח >> יובל קלר: בהמשך למה שאתה אמרת, המשתמע מזה זה שהכנסות של תחנה אזורית מפרסומות שמזינות את שורת הרווח של התחנה ובעליה, הן עדיפות על פני תקציב התאגיד שמביא פיתוח טכנולוגי ותוכן עשיר והוקם על פי חוק במטרה לספק שירות חיוני לציבור.

 << אורח >> יובל קלר: איך אנחנו משווים בין הדברים?

יעקב מרגי: בוא נשמע את משרד האוצר, אם לא סיפקתי אותך בתשובתי.

עמרי בן חורין: אגף התקציבים, משרד האוצר.

עמרי בן חורין: קודם כל, מה שאמרת אדוני היושב ראש זה נכון.

עמרי בן חורין: שנית, זה גם מתקשר למה שאורן אמר שכל הבדיקה של כל האגרות שנקבעו לפני הרבה זמן יש השפעות מאוד רחבות לשינויים כאלה ואחרים.

עמרי בן חורין: אם עכשיו משנים את ההנחה שניתנת למי שמשדר אזורי, לכל מי שמפיץ ברמה ארצית, יש לזה השלכות הרבה יותר רחבות מאשר על תאגיד השידור כפי הוסבר לתאגיד השידור מספר פעמים גם על-ידי נציגי משרד התקשורת וגם על ידי.

עמרי בן חורין: אי אפשר לעשות את זה כך על הדרך.

עמרי בן חורין: יש לזה השלכות מאוד רחבות על כל מי שמשתמש בתדרים בשימוש כלל ארצי וזה לא משהו שאפשר לעשות על הדרך.

עמרי בן חורין: לגבי הנושא הקודם שאמרת.

עמרי בן חורין: גם אנחנו וגם משרד התקשורת היינו רוצים שזה יסתיים יותר מהר.

עמרי בן חורין: גם אנחנו מן הסתם לא ששים לצמצם את הכנסות המדינה או לא להגדיל את הכנסות המדינה בהיבט הצר הזה.

יעקב מרגי: או להקטין.

יעקב מרגי: אי אפשר לדעת.

יעקב מרגי: אם לא עשתה בדיקה, זה לכאן ולכאן.

עמרי בן חורין: בסוגיית הארכת הוראת השעה.

יעקב מרגי: הבנתי.

יעקב מרגי: אם ייקבעו אגרות, בין נמוכות ובין אם גבוהות, הבחינה צריכה להיעשות.

עמרי בן חורין: קודם כל הן צריכות להיות מקצועיות.

עמרי בן חורין: נכון.

עמרי בן חורין: לכן מבקשים שנתיים ולא שנה, כדי לא לעשות את הדיון הזה עוד פעם בעוד שנה ולבוא עם תירוצים שאתה כנראה לא תרצה לשמוע, ובצדק.

יעקב מרגי: מאחר שיש לכם 16, בכוונה פתחתי את הדיון בזה, לא יהיו שנתיים.

יעקב מרגי: יהיה שנה.

יעקב מרגי: לכו לעבוד.

יעל מלם יפה: אדוני היושב ראש, אם יורשה לי, גם אם העבודה הכלכלית תסתיים במהלך 2021, עדיין אנחנו צריכים את הזמן לערוך את התיקונים הנדרשים.

יעקב מרגי: בכמה אגרות מדובר?

יעקב מרגי: אני אולי נראה צעיר, אבל זקנתי וסבתי במגזר הציבורי.

יעקב מרגי: אני יודע תהליכי עבודה ואני יודע את הזמן ואז מישהו אחר או שמשלם מחיר או שנהנה.

יעקב מרגי: עם כל הכבוד, שנה.

יעקב מרגי: כמה תעריפים?

יעקב מרגי: תאמרי לי כמה.

יעל מלם יפה: אורן יכול להתייחס לזה.

יעל מלם יפה: הוא התחיל להסביר קודם את ההיקף של העבודה הכלכלית.

יעקב מרגי: אנחנו מ-2016.

יעל מלם יפה: צודק אדוני היושב ראש אבל כמו שהוסבר, העבודה בעיצומה והיא צפויה להסתיים במהלך 2021.

יעל מלם יפה: בחלק השני של השנה.

יעקב מרגי: אנחנו ניתן שנה.

יעקב מרגי: עד סוף 2021.

יעקב מרגי: אני לא נועל את הישיבה ולא אומר לכם ללכת הביתה אבל אני נותן לכם שנה.

יעקב מרגי: תעבדו.

יעקב מרגי: מר בן חורין, אם חסר להם תקן לפרויקטור, תעזור להם.

עמרי בן חורין: אני בטוח שאנחנו נדע להסתדר.

יעקב מרגי: משרד התקשורת, עוד התייחסות?

יעקב מרגי: נקרא ובהתאם נתקן את התאריכים.

יעקב מרגי: מי מקריא?

אורנן שטיינברג: אני.

אורנן שטיינברג: הלשכה המשפטית של משרד התקשורת.

אורנן שטיינברג: בתוקף סמכותי לפי סעיף 13 לפקודת הטלגרף האלחוטי (נוסח חדש), התשל"ב-1972 (להלן – הפקודה), באישור שר האוצר לפי סעיף 39ב(א) לחוק יסודות התקציב, התשמ"ה-1985, ובאישור ועדת הכלכלה של הכנסת לפי סעיף 13(ב) לפקודה, אני מתקין תקנות אלה:

אורנן שטיינברג: בתקנה 1 לתקנות הטלגרף האלחוטי (רישיונות, תעודות ואגרות) (הוראת שעה), התשע"ו-2015, ברישה, במקום "חמש שנים" יבוא "שבע שנים".

יעקב מרגי: שש שנים.

אורנן שטיינברג: נתקן לשש שנים.

יעקב מרגי: אני מוכן להמר על זמן העבודה של הוועדה בעוד שנה מאשר להמר על כך שאולי יש כאן עיוות.

יעל מלם יפה: אם תרשה לי לנסות להסביר שוב אדוני היושב ראש.

יעקב מרגי: בבקשה.

יעל מלם יפה: העבודה הכלכלית נעשית על בסיס או באמצעות או בעזרת יועץ כלכלי בין-לאומי.

יעל מלם יפה: זאת העבודה המקצועית.

יעל מלם יפה: הסביר אורן שזו עבודה רחבת היקף.

יעקב מרגי: מתי התחיל לעבוד היועץ הכלכלי?

יעל מלם יפה: תן לי להשלים בבקשה.

יעל מלם יפה: גם אם יש מקום לביקורת, אני מדברת על מה שמתקדם.

יעל מלם יפה: עדיין אנחנו צריכים את הזמן.

יעקב מרגי: קחי את הזמן.

יעקב מרגי: אף אחד לא עצר אותך.

יעל מלם יפה: אדוני היושב, אם תרשה לי בבקשה להשלים את דבריי.

יעל מלם יפה: לאחר שנקבל את העבודה הכלכלית המקצועית, עדיין יהיה לנו פרק זמן מסוים - ואני מקווה שהוא יהיה קצר.

יעל מלם יפה: כולנו שואפים שהוא יהיה קצר – בו אנחנו נפנים את התובנות הכלכליות לתוך הוראות התקנות.

יעקב מרגי: מתי היועץ המקצועי אמור להגיש לכם את המסקנות?

יעל מלם יפה: בסוף שנת 2021.

יעל מלם יפה: לקראת הסוף.

יעל מלם יפה: אני חוששת שאנחנו לא נספיק לעשות את העבודה המשפטית ולתקן את התקנות בהתאם עד סוף השנה.

יעקב מרגי: מתי נחתם אתו החוזה?

יעקב מרגי: תקשיבי, אנחנו מדברים כאן במשאב ציבורי.

יעקב מרגי: עם כל הכבוד, אני רוצה להיות נחמד, רך ועדין, אבל אני צריך לשאול את השאלות שיירשמו בפרוטוקול.

יעקב מרגי: מתי נחתם אתו החוזה?

אורן מור: בתחילת 2018.

אורן מור: בפברואר 2018.

יעקב מרגי: ובחוזה נתתם לו שלוש שנים לעבודה כלכלית?

אורן מור: הוא כבר הגיש את המסקנות אבל אתה מקבל על זה עכשיו בטפטופים.

אורן מור: זאת עבודה שהיא דורשת גם עבודה מקצועית של היועץ ואחר כך עבודה פנימית בתוך המשרד לאשר את זה.

אורן מור: מדובר כאן הרבה פעמים בסכומי כסף מאוד גדולים עם השלכות.

אורן מור: לכן זה לוקח קצת יותר זמן.

אורן מור: אני מסכים אתך שהיה אפשר לקצר את זה אם היו מקצים לזה כוח אדם יותר גדול ומשקיעים בזה הרבה יותר כסף, אבל זה המצב.

יעקב מרגי: אני עדיין מתעקש על שש שנים.

יעקב מרגי: תבואו לכאן ונראה לאן התקדמתם ומה עשיתם.

יעקב מרגי: לא נותן שנתיים.

יעקב מרגי: אימאן, את רוצה להתייחס?

אימאן ח'טיב יאסין: לא.

יעקב מרגי: אנחנו מצביעים על שנה.

יעקב מרגי: מי בעד?

יעקב מרגי: מי נגד?

יעקב מרגי: מי נמנע?

יעקב מרגי: אושר

יעקב מרגי: אין מתנגדים ואין נמנעים.

יעקב מרגי: הצעת תקנות הטלגרף האלחוטי (רישיונות, תעודות ואגרות) (הוראת שעה) (תיקון), התשפ"א-2020 אושרה.